**Doina**

*Vasile Alecsandri*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*

Doina, doiniță!

De-aș avea o puiculiță,

Cu flori galbene-n cosiță,

Cu flori roșii pe guriță!

De-aș avea o mândrulică

Cu-ochișori de porumbică

Și cu suflet de voinică!

De-aș avea o bălăioară

Naltă, veselă, ușoară,

Ca un pui de căprioară!

Face-m-aș privighetoare

De-aș cânta noaptea-n răcoare

Doina cea dezmierdătoare!

Doina, doinitâ!

De-aș avea o pușculițâ

Și trei glonp în pungulițâ

Ș-o sorioară de bărdiță!

De-aș avea, pe gândul meu,

Un cal aprig ca un leu,

Negru ca păcatul greu!

De-aș avea vro șapte frați,

Toți ca mine de bărbați

Și pe zmei încălecați!

Face-m-aș un vultur mare,

De-aș cânta ziua, la soare,

Doina cea de răzbunare!

Doina, doiniță!

Și i-aș zice: "Mândruliță,

Mă jur p-astâ cruciulițâ

Să te țin ca un bădiță!"

Și i-aș zice: "Voinicele,

Să te-ntreci cu rândunele

Peste dealuri și vâlcele!"

Și le-aș zice: "Șapte frați,

Faceți cruce și jurați

Vii în veci să nu vă dați!"

Hai, copii, cu voinicie,

Să scăpăm biata moșie

De păgâni și de robie!